# Monument i Reserva Nacionals d'Aniakchak

El Monument i Reserva Nacionals d'Aniakchak (Anaikchak National Monument and Preserve) consisteixen en una àrea natural protegida que envolta el volcà Aniakchak localitzada a la Serralada Aleutiana al sud-oest d'Alaska (Estats Units) dins del borough de Lake and Peninsula.
L'àrea va ser proclamada un monument nacional l'1 de desembre de 1978, i va ser establerta com un monument nacional i una reserva nacional juntament gestionats el 2 de desembre de 1980. El monument nacional abasta 55.513 hectàrees i la reserva 187.822 hectàrees. Aniakchak és administrat pel Servei de Parcs Nacionals.
Aniakchak és l'àrea menys visitada dins del Sistema de Parcs Nacionals dels EUA, amb només 57 visites recreatives documentades el 2011 (i només deu el 2008). La majoria dels visitants arriben a la zona amb avioneta bush des de l'aeroport de King Salmon, però la boira freqüent i altres condicions climàtiques adverses fan difícil l'aterratge.
La regió d'Aniakchak forma part de l'Anell de Foc del Pacífic. El monument nacional es compon de la caldera entorn del mont Aniakchak que conté exemples notables de diverses característiques volcàniques així com els fluxos de lava i cons de cendra. El llac Surprise (Lake Surprise), situat dins de la caldera, és la font del riu Aniakchak, un riu nacional salvatge i escènic. La caça amb fins d'esport i de subsistència es permet a l'adjacent reserva nacional. El Districte Paisatgístic Històric de la Badia Aniakchak (Aniakchak Bay Landscape Historic District) engloba el riu Aniakchak des del cràter Aniakchak fins a la badia Aniakchak i va ser inclòs en el Registre Nacional de Llocs Històrics el 14 de febrer de 1997.

## Vegeu també

* Llista de les unitats oficials del National Park Service

## Referències

* ↑ «About the Lake & Peninsula Borough». Lake & Peninsula Borough. [Consulta: 23 febrer 2013].
* ↑ «National Park Service History: National Monument Proclamations Under the Antiquities Act». National Park Service. Arxivat de l'original el 2011-10-25. [Consulta: 17 febrer 2013].
* ↑ «Alaska National Interest Lands Conservation Act». Fish and Wildlife Service. Arxivat de l'original el 2012-05-23. [Consulta: 3 març 2012]. Title 2, section 201(1).
* ↑ «NPS Land Resources Division Listing of Acreage». Arxivat de l'original el 2013-09-22. [Consulta: 14 febrer 2013].
* ↑ «Stats». National Park Service. [Consulta: 25 febrer 2013]. Per accedir a l'informe rellevant, primer introduïu el nom del parc en la caixeta anomenada "Select a Park" i llavors seleccioneu "Annual Park Visitation (All Years)." No és possible vincular directament a l'informe.
* ↑ Termcat prefereix avió de zones de difícil accés per bush plane. Termcat.cat
* ↑ «Aniakchak: Directions». NPS. [Consulta: 12 novembre 2014]. Title 2, section 201(1).
* ↑ «Aniakchak National Monument and Preserve». Alaska Geographic. Arxivat de l'original el 2013-03-21. [Consulta: 23 febrer 2013].
* ↑ «Aniakchak Description and Statistics». Alaska Volcano Observatory. United States Geological Survey. Arxivat de l'original el 2012-08-02. [Consulta: 19 gener 2009].
* ↑ «Aniakchak Crater». National Park Service, 05-02-2004. Arxivat de l'original el 2010-05-28. [Consulta: 19 gener 2009].
* ↑ «Aniakchak National Monument and Preseve: Hunting». NPS. [Consulta: 13 gener 2015].
* ↑ «National Register of Historic Places». National Park Service. [Consulta: 18 març 2012].

## Enllaços externs

* Monument i Reserva Nacionals d'Aniakchak - Lloc web oficial